jkorsvik/nowiki_second_scrape_merged huggingface dataset:
Mikojan-Gurevitsj MiG-29

Mikojan-Gurevitsj MiG-29 (NATO-kallenavn: Fulcrum) er et russisk to-motors jagerfly. Det ble utviklet tidlig på 1970-tallet og ble satt inn i tjeneste i 1983. Det er fremdeles i bruk i det russiske luftforsvaret samt i flere andre land.


== Utvikling ==
Utviklingen av MiG-29 (i likhet med Sukhoj Su-27 «Flanker») ble påbegynt som følge av det amerikanske «FX» programmet. FX-programmet førte til de 4. generasjons jetjagerflyene: F-14, F-15, F-16 og F-18. På sovjetisk side ble det i stedet to "familier": MiG-29-familien og Su-27-familien.
MiG-29 skulle være et lett jagerfly, motstykket til F-16, mens Su-27 skulle være motstykket til de tunge, slik som F-14 og F-15.


== Land som bruker eller har brukt MiG-29 ==

Bangladesh, Bulgaria, Cuba, Eritrea, India, Irak, Iran, Jemen, Malaysia, Nord-Korea, Peru, Polen, Romania, Serbia, Slovakia, Syria, Tsjekkia, Tyskland og Ungarn, samt de tidligere sovjetrepublikkene Hviterussland, Kasakhstan, Moldova, Turkmenistan, Ukraina og Usbekistan.
De moldovske flyene har blitt solgt videre til utlandet. 21 av disse ble solgt til USA for evaluering. Det er antatt at de fleste av disse er skrotet, selv om en rekke av dem er utstilt eller lagret ved flere museer. Tyskland solgte sine til Polen. I 2022 ønsket Polen å overdra sine fly til USA for videre distribusjon til Ukraina, som på det tidspunktet var invadert av Russland.


== Varianter ==
MiG-29 er blitt oppgradert til flere nye varianter. Disse er blitt kalt MiG-29K, MiG-29M, og MiG-35. Sistnevnte er det kun produsert ett eksemplar av.


== Spesifikasjoner (MiG-29M) ==


== Referanser ==


== Se også ==

Relatert utviklingMikojan MiG-29K
Mikojan MiG-29M
Mikojan MiG-35Samtidige luftfartøy med sammenlignbar rolle og konfigurasjonAIDC F-CK-1 Ching-Kuo
Dassault Mirage 2000
General Dynamics F-16 Fighting Falcon
McDonnell Douglas F/A-18 Hornet

Relaterte listerListe over militærfly fra Sovjetunionen og SUS
Liste over jagerfly


== Eksterne lenker ==
(en) Mikoyan-Gurevich MiG-29 – kategori av bilder, video eller lyd på Commons 
(en) Mikoyan MiG-29 – galleri av bilder, video eller lyd på Commons 
Fly MiG-29 i Russland
Mikojan-Gurevitsj MiG-31

Mikojan-Gurevitsj MiG-31 (NATO-kallenavn: Foxhound) er en russisk jagerflytype. Den er et høyhastighets avskjæringsfly, og ble konstruert for å erstatte den eldre modellen MiG-25.


== Utvikling ==
På starten av 1970-tallet ble det klart at den sovjetiske avskjæringsjageren MiG-25 var utdatert i forhold til tilsvarende NATO-fly. En erstatning for denne ble da utviklet, og 16. september 1975 fløy for første gang prototypen til det som senere skulle bli MiG-31. I 1979 ble modellen satt i serieproduksjon, og i 1982 ble den satt i operativ tjeneste. Det første bildet av flyet ble tatt av en norsk pilot over Barentshavet i 1985.


== Beskrivelse ==
MiG-31 er et tomotors jetfly, med en besetning på to. I tillegg til piloten er det en våpensystemoffiser i baksetet. MiG-31 er 22,69 meter lang, og har et vingespenn på 13,36 meter. Vekten av flyet tomt er 21 820 kg – med våpen veier flyet 41 000 kg. Flyet har et fart på 1 500 km/t ved havoverflaten, og 2 800 km/t i marsjhøyde. Det har en rekkevidde på 720 km.
MiG-31 er bevæpnet med én 23 mm kanon, samt fire missiler av typen Vympel R-33. I tillegg er det plass til en av følgende kombinasjoner: To Bisnovat R-40-missiler, fire Molniya R-60-missiler eller fire Vympel R-77-missiler.


== Produksjon og tjeneste i dag ==
Omtrent 500 MiG-31 ble produsert før Sovjetunionens fall. Av disse er ca. 300 fortsatt i aktiv tjeneste i det russiske flyvåpenet, i tillegg til 20 som er i kasakhstansk eie.
Etter 1991 opphørte produksjonen av flyet. Dessuten ble det ikke lenger produsert reservedeler til flyet. Mange skvadroner var derfor ikke operative, i 1996 var bare 20 % av flyene i russisk tjeneste klare til strid.


== Spesifikasjoner (MiG-31BM) ==


== Referanser ==


== Eksterne lenker ==
(en) Mikoyan MiG-31 – kategori av bilder, video eller lyd på Commons 
(en) Mikoyan-Gurevich MiG-31 – galleri av bilder, video eller lyd på Commons 
Data om MiG-31 fra produsenten nettside (engelsk)
«Federation of American Scientists» om MiG-31 (engelsk, med bildegalleri)
Gullaug

For kvinnenavnet Gullaug, se Gudlaug.
Gullaug er et sted som ligger mellom Lierbyen, Røyken og Drammen i Lier kommune i Viken fylke. Da Norsk Sprængstofindustri kjøpte grunnen på Gullaug var det tre gårdsbruk, Søndre, Mellom og Nordre Gullaug på odden ved Drammensfjorden. I dag er det bare husene på Nordre Gullaug som fortsatt står. Geografisk er Gullaug kun området på odden som utgjør Søndre, Mellom og Nordre Gullaug i tillegg til Gullaugkleiva, Kvernbakken, Kvernsletta, Jordet og 7 Eleven/Kiwi. På folkemunne blir Gullaug brukt om skolekretesen til Gullaug skole. Den utgjør området fra Lierkroa i nord, Lahell i sør, Amtmannssvingen i vest og Spikkestad i øst.
Europavei 134 passer forbi Gullaug, med forbindelse til E18 og E6.
Gullaug var stoppested på gamle Drammenbanen via Spikkestad og Lierbyen fram til Lieråsen tunnelen ble åpnet i 1973, se Gullaug holdeplass. Dyno fortsatte driften av banen fra Spikkestad fram til tunnelen ved Gullaugkleiva i en periode for lasting og lossing ifm med produksjon av sprengstoff.
Gullaug hadde eget postkontor på 1980-tallet. Det var et brakkebygg som var plassert omtrent der gjennvinningsstasjonen er i dag. Postkontoret ble nedlagt en periode inntil Kiwi Gullaug fikk post i butikk.
Store deler av bebyggelsen på Gullaug er oppført i forbindelse med Norsk Sprængstofindustris (Dyno) tidligere anlegg på Gullaug. I 2001 begynte byggingen av Engersand Havn, noe som har medført betydelig befolkningsvekst, boligprisøkning og reduksjon av vegetasjon. Den forrige, store boligbebyggelsen ble anlagt fra midten av 1960-tallet med Sørumlia, fra midten av 1970-tallet med Linneslia og på 1990-tallet med omlegging av Kvernbakken og kobling mot Gullaugkleiva med fortetting i eldre områder og bygging i nye områder. Sørumlia er skilt ut fra Sørumgårdene og Linneslia fra Søndre Linnes gård (gnr. 112, bnr. 1).


== Se også ==
Linnesstranda naturreservat
Gilhusodden


== Referanser ==
Solvang og Smeby

Smeby og Solvang er to tettsteder om lag to kilometer nord for Hamar sentrum, hvorav Solvang ligger nærmest. Tettstedene er vokst sammen og har felles velforening, Smeby og Solvang vel. Frem til kommunesammenslåingen i 1992 lå Smeby og Solvang i Vang kommune.


== Landemerker ==
Både Solvang barneskole og Solvang barnehage ligger i tettstedet. Sistnevnte holder til i gamle Smeby park, som har gitt navn til Parkvegen, i dag Lekeparkvegen. Elevene fra Solvang barneskole sokner til Børstad ungdomsskole.
Fotballaget Vang spiller sine hjemmekamper på Vang gras.
Hamar flyplass, Stafsberg ligger i utkanten av tettstedene, mot grensen til Ringsaker.


== Kjente innbyggere ==
Jørn Kolsrud, kjent for rollen som Bowler i NRKs barneprogram Kykelikokos.
Odd Aspeli, tidligere ordfører i Hamar og Vang
Amur oblast

Amur oblast er en oblast i Sørøst-Russland. Den grenser til Sakha i nord, Khabarovsk kraj og Den jødiske autonome oblast i øst, Kina i sør og Zabajkalskij kraj i vest. Oblasten ligger ca. 8 000 km øst for Moskva ved breddene av elvene Amur og Zeja.


== Eksterne lenker ==
(ru) Offisielt nettsted 
(en) Amur Oblast – kategori av bilder, video eller lyd på Commons
510 f.Kr.


== Begivenheter ==
Romerske republikk opprettet


== Fødsler ==
Kimon, athensk strategos (d. 450 f.Kr.)


== Dødsfall ==
Skuddsekund

Et skuddsekund er ett ekstra sekund som settes inn i tidsregningen UTC for å sikre at klokkeslettet passer til Jordens rotasjon.


== Bakgrunn ==
Den tradisjonelle definisjonen av sekundet er at det er 24×60×60 = 86 400 sekunder i ett middelsoldøgn. Med denne definisjonen var det ikke bruk for skuddsekunder.
Imidlertid er en slik definisjon av sekundet for upresis, da døgnets lengde varierer. Døgnet blir lengre i løpet av århundrene på grunn av oppbremsing av jordens rotasjon. Definisjonen av sekundet har derfor blitt endret flere ganger siden begynnelsen av 1800-tallet. I dag er sekundet definert ut ifra et cesiumbasert atomur.
Hver gang en ny definisjon av sekundet er innført, har man tilstrebet å endre varigheten av sekundet minst mulig, ikke minst fordi mange andre måleenheter er avhengig av sekundet (som for eksempel joule og volt). Som en konsekvens av dette har sekundet fremdeles en lengde som tilsvarer middelsoldøgnet i 1820.
I dag er Jordens rotasjon en anelse langsommere (86400,0005 sekunder) enn hva den var i 1820, for 200 år siden. Når avviket mellom et ur basert på Jordens rotasjon og atomuret blir større enn 0,5 sekunder besluttes det internasjonal å sette inn et skuddsekund.
Hvis eksempelvis middelsoldøgnet konstant var på 86400,002 sekunder (slik det var i løpet av 1990-årene) i stedet for de "ideelle" 86400, så ville det gjennomsnittlig vært bruk for ett skuddsekund hver 500. dag (ca. 1,37 år).
Et skuddsekund kan ikke forutses ut ifra en regel. Hvorvidt et skuddsekund skal settes inn eller ikke, kan kun avgjøres på bakgrunn av astronomiske observasjoner. Et skuddsekund varsles av International Earth Rotation and Reference Systems Service (IERS) seks måneder i forveien, basert på prognoser for Jordens rotasjon.


== Hvordan settes skuddsekundet inn? ==
Når det trenges, tilstrebes det å sette inn ett ekstra sekund ved utgangen av et halvår. Etter klokken 23:59:59 UTC (30. juni eller 31. desember) settes et ekstra sekund inn, som omtales som 23:59:60 UTC, før man går videre til klokken 00:00:00 UTC.
I Norge svarer det til klokken 02:00 1. juli (norsk sommertid) eller til klokken 01:00 1. januar (norsk normaltid). Her skal klokken stilles ett sekund tilbake hvis det er besluttet å sette inn et skuddsekund.
Skuddsekundene vises i tabellen til høyre. Den lange perioden uten skuddsekunder omkring årtusenskiftet tyder på at Jordens rotasjon (på grunn av tilfeldige variasjoner) i en periode skjedde med nesten samme fart som omkring 1820, ned til 86 400,0003 s/rotasjon (±0,1 s feil pr. år).


== Referanser ==


== Eksterne lenker ==
(en) Leap second – kategori av bilder, video eller lyd på Commons
Wang Shimin

Wang Shimin (tradisjonell kinesisk: 王時敏, forenklet kinesisk: 王时敏, pinyin: Wáng Shímǐn, Wade-Giles: Wang Shih-min, født 1592 i Taicang i provinsen Jiangsu i Kina, død 1680) var en ledende maler i det tidlige Qing-dynasti (1644–1911). 
Han omtales som én av «de fire Wang», og han og de tre andre regnes til en gruppe malere som går under tilnavnet «de seks klassiske mesterne» og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.
Wang Shimin ble viseminister ved Hoffet for de keiserlige offerhandlinger, men trakk seg tilbake etter at Ming-dynastiet falt. Hans families store samling av og hans egen sterke interesse for de tradisjonelle malerstiler gjorde ham til en fremragende kjenner av mestrene fra Song- og Yuan-dynastiene, særlig Huang Gongwangs landskapsmaleristil. Wang Shimin hadde begynt å male i ung alder, og var blitt undervist av mestrene Dong Qichang og Chen Jiru (1558–1639). 
Sammen med sin samtidige Wáng Jiàn (1598–1677) var han brennende forkjemper for gjenopptakelsen av arkaiske teknikker under det tidlige Qing-dynasti. Wang Shimin regnes som en av grunnleggerne av «Loudong-skolen», en skoleretning innen kinesisk malerkunst.
Han var bestefar til den yngste av de fire Wanger, Wáng Yuánqí.


== Referanser ==
De fire Wang

De fire Wang (kinesisk: 四王; pinyin: Sì Wáng; Wade–Giles: Szu Wang) var for kinesiske landskapsmalere på 1600-tallet som alle hadde det utbredte familienavnet Wang.
De var:  

Wáng Shímǐn (1592–1680)
Wáng Jiàn (1598–1677)
Wáng Huī (1632–1717)
Wáng Yuánqí (1642–1715)De regnes til en gruppe malere som går under tilnavnet «de seks klassiske mesterne» og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.
Ernst Rolf

Ernst Ragnar Johansson, kjent som Ernst Rolf, (født 20. januar 1891 i Falun, død 25. desember 1932 i Stockholm) var en svensk revyskuespiller og sanger.Fra barnsben av var Ernst Rolf glad i å synge og opptre, og i 1907 reiste han på en suksessfull turné rundt i Sverige som sanger og skuespiller. I 1910 spilte han for første gang inn en plate; han spilte totalt inn 851 i sin karriere. Han fikk også etter hvert roller i et par filmer. Det var imidlertid på scenen at Ernst Rolf nøt sin største suksess, og han var uhyre populær både i Sverige og Norge under 1910- og 1920-tallet. Sommeren 1923 gjestet han Kristiania i revyen Lykkeland på Casino teater (i Stortingsgata 16), som ble en stor triumf. August Schønemann spilte med ham i denne revyen.Ernst Rolf hadde et stadig vekslende humør, og dårlig helse tvang ham ofte til i lange perioder å måtte ta pauser fra virksomheten sin. I 1932 forsøkte Ernst Rolf å begå selvmord ved drukning, men han lyktes ikke. Han pådro seg uansett lungebetennelse, og som følge av det døde han 25. desember samme år, bare 41 år gammel. Da hans ektefelle Tutta Rolf ville heve den livsforsikringen han hadde tegnet, bedømte Högsta domstolen at Ernst Rolf ikke døde som følge av selvmord og påla forsikringsselskapet å utbetale forsikringssummen på 40 000 kroner med renter til Tutta Rolf.TV-serien Lykkeland (1984) tok for seg Ernst Rolfs liv. Hans Josefsson hadde rollen som Rolf. TV-serien i tre deler ble sendt på NRK med start i desember 1983 og i SVT i januar 1984.


=== Filmografi ===
1919 – Åh, i morron kväll …
1925 – Styrman Karlssons flammor
1932 – Hans livs match
1932 – Rolfexpressen


=== Kjente sanger (utvalg) ===
1920 – «Ju mer vi är tillsammans»
1923 – «Bättre och bättre dag för dag»
1927 – «De' ä' grabben med chokla' i»
1928 - «Öckerövalsen»
1928 - «Riala-jazzen»
1931 - «Ensam på en krog i Hamburg»


=== Revyer (utvalg) ===
1920 – Kvinnan du gav mig
1921 – Bolsjevikdiamanten (Intima teatern)
1924 - Rolfsrevyn (Oscarsteatern)
1924 – Lyckolandsrevyn (Lyckolandet)
1925 – Leve kvinnan
1927 – Rolf-Revyn
1928 – Rolfs Jubileumsrevy
1930 – Rolfs Revy
1931 – Rolfs Revy av Karl Gerhard
1932 – Rolfexpressen ut i det blå


== Referanser ==


== Eksterne lenker ==
(en) Ernst Rolf – kategori av bilder, video eller lyd på Commons 
(en) Ernst Rolf – galleri av bilder, video eller lyd på Commons 
(en) Ernst Rolf på Internet Movie Database 
(no) Ernst Rolf hos Filmfront 
(no) Ernst Rolf hos Sceneweb 
(sv) Ernst Rolf i Svensk Filmdatabas 
(da) Ernst Rolf på danskefilm.dk 
(en) Ernst Rolf hos Rotten Tomatoes 
(en) Ernst Rolf hos The Movie Database 
(en) Ernst Rolf på Apple Music 
(en) Ernst Rolf på Discogs 
(en) Ernst Rolf på MusicBrainz 
(en) Ernst Rolf på SoundCloud 
(en) Ernst Rolf på Spotify 
(en) Ernst Rolf på Last.fm 
(en) Ernst Rolf på AllMusic 
riksarkivet.se/sbl: Ernst Rolf (sv)
Wang Hui

Wáng Huī, også kalt Tzu Shi-ku, (født 1632 i Changshu i provinsen Jiangsu i Kina, død 1717 samme sted) var en ledende kinesisk landskapsmaler, og den best kjente av de fire Wang, en gruppe malere med samme utbredte familienavn. 
De regnes alle til en gruppe malere som går under tilnavnet «de seks klassiske mesterne» og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.
Wang Hui begynte å male i ung alder, og lot seg inspirere av verkene av Huang Gongwang (1269–1354), en berømt landskapsmaler. Senere ble han introdusert av Wáng Jiàn til den store Wáng Shímǐn. Under disse to eldre Wang-malernes ledelse fikk han anledning til å fordype seg i en rekke samlinger av mesterverker fra flere dynastier, og han reiste meget omkring i landet sammen med Wang Shimin. 
Sammen med Wu Li ble han en berømt eksponent for det som ble kalt «Yushan-skolen» innen landskapsmalerkunsten. Han ble også en nær venn av maleren Yun Shouping, en annen av «de seks mesterne».  


== Referanser ==


== Litteratur ==
Matthias Reichert: Literatenmaler der Qing-Zeit. S. 246f  i: Lothar Ledderose (utg.): Palastmuseum Peking. Schätze aus der Verbotenen Stadt. Insel Verlag. Frankfurt am Main. 1985. ISBN 3-458-14266-5


== Eksterne lenker ==
metmuseum.org
Diadem

Diademer er utsmykkede hodeplagg som har form som ringer eller kranser som settes på hodet. Diademer har tidligere vært brukt av visse embetspersoner. Nå for tiden brukes de mest av kvinner ved spesielle anledninger, og har ofte form som en halvsirkel som er åpen bak på hodet. En krone kan ses som en videreutvikling av et diadem.


== Kilder ==
R. Broby-Johansen: Kunstordbok  Tiden forlag 1966
Tutta Rolf

Jenny Rolf, kjent som Tutta Rolf, (født Solveig Jenny Berntzen 7. oktober 1907 i Kristiania, død 26. oktober 1994 i Los Angeles) var en norsk-svensk sanger, skuespiller og revyartist.


== Biografi ==
Hun debuterte som revyartist i Kristiania (dagens Oslo) i 1923, og ble i 1928 lansert i Sverige av Ernst Rolf, som hun giftet seg med i 1930. På 1930-tallet ble hun filmstjerne og hadde i 1935 to roller i Hollywood. Hun medvirket dessuten i revyer av Ernst Rolf, Karl Gerhard og Kar de Mumma.
Tutta Rolf ble hyllet som skuespillerinne i flere filmer, blant annet Kärlek och kassabrist, En stille flirt og Sara lär sig folkvett.
Hun spilte også Ofelia mot Gösta Ekman d.e. i Hamlet på Vasateatern i 1934 og hadde suksesser med sanger som Nu ska vi opp, opp, opp, En sjöman till häst är ingenting, Den stora, stora, stora, stora kärleken  og En stilla flirt.
Tutta Rolfs ektemann Ernst døde i 1932 etter å ha avbrutt et forsøk på å drukne seg. Han pådro seg lungebetennelse etter sitt møte med det kalde vannet og døde. Da Tutta Rolf deretter ville heve den livsforsikringen han hadde tegnet, bedømte Högsta domstolen at Ernst Rolf ikke døde som følge av selvmord og påla forsikringsselskapet å utbetale forsikringsvilkår på 40 000 med renter til Tutta Rolf. Med Ernst Rolf fikk hun sønnen Tom Rolf (1931–2014), som ble en fremgangsrik filmklipper i Hollywood. 
Hun giftet seg i 1936 med Jack Donohue og fikk med ham datteren Jill Donohue, født 1940. Ekteskapet ble oppløst i 1950.
Den siste ektemaken var den svenske skuespilleren Hasse Ekman som hun giftet seg med i 1953. I 1964 flyttet paret til Spanias solkyst der de bodde sammen i et hus i Benalmadena frem til de separerte seg i 1972. Ektenskapet med Hasse Ekman ble oppløst i 1974.
Tutta Rolf flyttet senere til USA for å være nær sine barn og ble der resten av sitt liv.


== Filmografi (i utvalg) ==


== Referanser ==


== Eksterne lenker ==
(en) Tutta Rolf – kategori av bilder, video eller lyd på Commons 
(en) Tutta Rolf på Internet Movie Database 
(no) Tutta Rolf hos Sceneweb 
(sv) Tutta Rolf i Svensk Filmdatabas 
(da) Tutta Rolf på Filmdatabasen 
(en) Tutta Rolf hos The Movie Database 
(en) Tutta Rolf hos Internet Broadway Database 
(en) Tutta Rolf på Discogs 
(en) Tutta Rolf på MusicBrainz 
(en) Tutta Rolf på Spotify
Hvedekorn

Hvedekorn er et dansk tidsskrift for poesi og kunst, og utgis av Rosinante & Co. Det er utkommet siden 1920, og redigeres fra 2008 av Lars Bukdahl (lyrik) og Christian Vind (billedkunst). Hvedekorn har hatt andre navn: Klinte, Ung Dansk Litteratur og Vild Hvede.


== Redaktører ==
Klinte:
1920–1921 Knud Bruun-Rasmussen – deretter 5 års pauseUng Dansk Litteratur:
1925–1928 Viggo F. Møller – deretter 2 års pauseVild Hvede:
1930–1952 Viggo F. MøllerHvedekorn:
1952–1953 Halfdan Rasmussen
1954      Ivan Malinovski
1955–1960 Torben Brostrøm
1960–1965 Uffe Harder
1965–1967 Knud Holst
1968–1996 Poul Borum
1996–2001 Annemette Kure Andersen
2002–2007 Morten Søndergaard og Tomas Thøfner
2008–     Lars Bukdahl


== Eksterne lenker ==
Hvedekorns nettside
Familiejournalen

Familiejournalen, egentlig Illustreret Familie-Journal, er et dansk ukeblad. Det ble grunnlagt i 1877 av det danske ekteparet Laura og Carl Aller som pantsatte sine eiendeler for å utgi blader. De første årene ble Illustreret Familie-Journal også solgt i Norge, men i 1897 ble det første norskproduserte nummeret utgitt - med tittelen Norsk Familie-Journal. Men like før dukket det opp et norsk selskap med samme navn, som reklamerte med ordene: «Norsk Familie-Journal må ikke forveksles med Illustreret Familie-Journal, et dansk Blad, som nu søges udbredt under Foregivende af at være norsk, men som er og blir udenlandsk.» Men den norske utgaven av det danske bladet beholdt sin leserkrets og forble populær lesning i Norge.


== Referanser ==
Idar Vollvik

Idar Harry Vollvik (født 11. desember 1967) er en norsk seriegründer og tidligere daytrader.Han er sønn av fisker Ingvald Vollvik og Gerd Bjerkan og vokste opp som yngst av åtte søsken på Nes i Roan kommune på Fosenhalvøya i Trøndelag. Vollvik har utdannelse blant annet fra Norsk Kjøpmannsinstitutt, som i dag er en del av BI.I 2001 kjøpte Vollvik mobilselskapet Chess for 4 millioner kroner. I 2004 foretok han et oppkjøp av mobilselskapet Sense for 525 millioner kroner. I 2005 solgte han Chess til TeliaSonera for 2,4 milliarder kroner. Vollviks gevinst var rundt en milliard kroner. I 2008 kom det frem at Vollvik hadde tapt pengene som han hadde tjent på salg av Chess.Etter dette var han en aktiv daytrader på Oslo Børs. Han var noen år hovedeier i overvåkingsteknologiselskapet Dynapel, der han tapte over 200 millioner kroner. På den tiden bodde Vollvik sammen med familien utenfor Marbella i Spania.   


== Etterforskning og dom ==
I 2020 ble Vollvik pågrepet i forbindelse med import av munnbind og siktet for brudd på lov om medisinsk utstyr, for å ha solgt feilmerket medisinsk utstyr via nettbutikken sin.I november 2021 ble han tiltalt. 23. mai 2022 ble han dømt til 45 dagers ubetinget fengsel for bevisst å ha feilmerket munnbind som medisinsk godkjente for salg under covid-19-utbruddet i Norge i 2020. Han uttalte at dommen ville bli anket.


== Referanser ==


== Eksterne lenker ==
(en) Idar Vollvik på Internet Movie Database 
(no) Idar Vollvik på Twitter
Leserbrev

Leserbrev, også kalt leserinnlegg, debattinnlegg eller brev til redaktøren, er kortere innlegg som en avis eller et annet periodikum publiserer. Mange papiraviser har avsatt fast plass til leserbrev. I norske aviser er det ofte en eller to avissider dedikert til leserbrev. Det typiske leserinnlegget er en meningsytring om en aktuell sak, men et leserinnlegg kan ofte også være en ytring om avisens journalistikk for eksempel kritikk av tidligere artikler eller avisens redaksjonelle ståsted, svar på tidligere artikler i avisen (f.eks. svar på andre leserinnlegg eller på kronikker) e.l. Brev til redaktøren har eksistert nærmest like lenge som det har eksistert aviser og spilt en viktig rolle i politisk diskusjon. Frem til midten av det 20. århundre var mange leserinnlegg anonyme, men i dag er det vanligst at de er signert med navn og eventuell yrkesbakgrunn (og arbeidsgiver hvis en skriver på vegne av en organisasjon). Det var tidligere vanlig å innlede leserbrev med uttrykket «hr. redaktør» (eller «til redaktøren»).
Alt som står i en avis er underlagt redaktøransvaret. I store aviser trykkes bare et lite utvalg av innsendte leserbrev. 
Utviklingen av internett har gitt borgere nye muligheter til å ytre seg, for eksempel på avisenes debattsider på internett eller gjennom egne nettsteder. Leserbrev i store aviser når imidlertid i de fleste tilfeller ut til langt flere lesere også i dag.
Viggo F. Møller

Viggo Frederik Møller (født 24. april 1887 i Odense i Danmark, død 24. mars 1955) var en dansk forfatter og redaktør.
Han debuterte som forfatter i 1919 med novellesamlingen Nerver. Fra 1925 til 1950 var han redaktør i tidsskriftet Vild Hvede, hvor han ble kjent med forfatteren Tove Ditlevsen. De to giftet seg i 1940, og ble skilt i 1942.I 1954 ga Møller ut erindringsboken Samliv med mig selv, og året etter døde han.


== Referanser ==